stanford-oval/wikipedia huggingface dataset:
ועדה מסדרת
יתרונות וחסרונות > שיטת הוועדה המסדרת בישראל

שיטת הוועדה המסדרת הייתה נהוגה ברוב המפלגות כבר בבחירות למוסדות השונים בתקופת היישוב. כמעט כל המפלגות המשיכו להרכיב את רשימותיהן לפי שיטה זו בכל מערכות הבחירות, עד לבחירות לכנסת התשיעית בשנת 1977. במערכת בחירות זו המירה לראשונה תנועת החירות את שיטת הרכבת הרשימה (כחלק מרשימת הליכוד) מועדה מסדרת לבחירה על ידי חברי מרכז המפלגה. המרת השיטה גרמה לשינוי באופי הרשימה, לעומת הרכבה בבחירות קודמות, שבאה לידי ביטוי בדחיקת רבים מוותיקי המפלגה ובחירת מועמדים צעירים.
מפלגת העבודה המשיכה להרכיב את רשימתה בשיטת הוועדה המסדרת עד לבחירות לכנסת האחת עשרה שנערכו בשנת 1984. לקראת הבחירות לכנסת השתים עשרה, בשנת 1988, המירה מפלגת העבודה את שיטת הרכב הרשימה לשיטת בחירות על ידי חברי מרכז המפלגה, ולקראת הבחירות לכנסת השלוש עשרה, בשנת 1992 המירה שוב את השיטה לשיטת הבחירות המקדימות בקרב כל מתפקדי המפלגה.
כיום אף מפלגה גדולה אינה בוחרת את מועמדיה בשיטת הוועדה המסדרת (אם כי רשימות מפלגת קדימה וישראל ביתנו לבחירות לכנסת השבע עשרה הורכבו על ידי ראש הרשימה). מספר מפלגות קטנות מרכיבות את רשימתן על ידי ועדה מסדרת, ויש רשימות המורכבות בידי ראש הרשימה.
במפלגות החרדיות, מורכבות הרשימות על ידי ועדות מסדרות שבהן חברים רבנים חשובים, ומכונות "מועצת גדולי התורה" (באגודת ישראל ובדגל התורה) או "מועצת חכמי התורה" (בש"ס).
לאחר שנחשבה בשנים האחרונות כשיטה מיושנת, יש הקוראים כיום להנהיג מחדש את שיטת הוועדה המסדרת, לאור חסרונותיהן של שיטות בחירת המועמדים השונות שהונהגו במערכות הבחירות האחרונות. עם זאת, רוב ההצעות קוראות להרכיב את רשימות המפלגות תוך שילוב שיטת הוועדה המסדרת עם שיטות בחירה אחרות, ולא בהכרח כשיטה שתרכיב את כל הרשימה.
ראו גם

בחירות מקדימות
התפקדות
הערות שוליים

↑  אטילה שומפלבי, סערה בליכוד: ועדה מסדרת? רעיון פסול, באתר ynet, 15 בנובמבר 2007
התעמלות באולימפיאדת טוקיו (2020)

| --- | --- |
  
פיקטוגרף להתעמלות מכשירים (ימין), התעמלות אומנותית (אמצע), וטרמפולינה (שמאל).
 היכל:  מרכז ההתעמלות אריאקה
 תאריך התחלה:  24 ביולי 2021
 תאריך סיום:  8 באוגוסט 2021
 מתחרים:  324 מ-63 מדינות
 → 2016 2024 ← 
תחרויות ההתעמלות באולימפיאדת טוקיו (2020) התקיימו בשלוש קטגוריות שונות: התעמלות מכשירים, התעמלות אומנותית וטרמפולינה. כל התחרויות התקיימו במרכז ההתעמלות אריאקה. התחרויות החלו ב-24 ביולי 2021 והסתיימו ב-8 באוגוסט 2021. בתחרויות לקחו חלק 324 ספורטאים מ-63 מדינות שונות.
ישראל שלחה נציגות של 10 מתעמלים לתחרויות ההתעמלות בטוקיו, ולראשונה זכתה במדליות בענף כאשר ארטיום דולגופיאט זכה במדליית זהב בתרגיל הקרקע בהתעמלות מכשירים ולינוי אשרם זכתה במדליית זהב בתחרות הקרב-רב בהתעמלות אומנותית.
טבלת מדליות כוללת

מדינה מארחת (יפן)
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | הרפובליקה העממית של סין סין | 4 | 5 | 2 | 11 |
| 2 | הוועד האולימפי הרוסי הוועד האולימפי הרוסי | 2 | 4 | 4 | 10 |
| 3 | ארצות הברית ארצות הברית | 2 | 2 | 2 | 6 |
| 4 | יפן יפן | 2 | 1 | 2 | 5 |
| 5 | ישראל ישראל | 2 | 0 | 0 | 2 |
| 6 | ברזיל ברזיל | 1 | 1 | 0 | 2 |
| 7 | בריטניה בריטניה | 1 | 0 | 2 | 3 |
| 8 | בלארוס בלארוס | 1 | 0 | 1 | 2 |
| 8 | קוריאה הדרומית קוריאה הדרומית | 1 | 0 | 1 | 2 |
| 10 | בולגריה בולגריה | 1 | 0 | 0 | 1 |
| 10 | בלגיה בלגיה | 1 | 0 | 0 | 1 |
| 12 | איטליה איטליה | 0 | 1 | 1 | 2 |
| 13 | גרמניה גרמניה | 0 | 1 | 0 | 1 |
| 13 | טאיפיי הסינית טאיפיי הסינית | 0 | 1 | 0 | 1 |
| 13 | ספרד ספרד | 0 | 1 | 0 | 1 |
| 13 | קרואטיה קרואטיה | 0 | 1 | 0 | 1 |
| 17 | ארמניה ארמניה | 0 | 0 | 1 | 1 |
| 17 | טורקיה טורקיה | 0 | 0 | 1 | 1 |
| 17 | יוון יוון | 0 | 0 | 1 | 1 |
| 17 | ניו זילנד ניו זילנד | 0 | 0 | 1 | 1 |
| סך הכל (20 מדינות) | סך הכל (20 מדינות) | 18 | 18 | 19 | 55 |
הטבלה ממוינת על פי שיטת הספירה של "זהב תחילה".
טבלאות מדליות לפי תתי-ענף

מדינה מארחת (יפן)
אירועים > התעמלות מכשירים > נשים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  מקצוע |   |   |   |  |  |  |
| קרב רב קבוצתי | הוועד האולימפי הרוסי הוועד האולימפי הרוסי   ליליה אחיימובה   ויקטוריה ליסטונובה   אנגלינה מלניקובה   ולדיסלבה אורזובה | ארצות הברית ארצות הברית   סימון ביילס   ג'ורדן צ'יילס   סוניסה לי   גרייס מקאלום | בריטניה בריטניה   ג'ניפר גדירובה   ג'סיקה גדירובה   אליס קינסלה   אמלי מורגן |  |  |  |
| קרב רב אישי | סוניסה לי   ארצות הברית ארצות הברית | רבקה אנדרדה   ברזיל ברזיל | אנגלינה מלניקובה   הוועד האולימפי הרוסי הוועד האולימפי הרוסי |  |  |  |

| קפיצות | רבקה אנדרדה   ברזיל ברזיל | מקיילה סקינר ארצות הברית ארצות הברית | יאו סאו-ג'אונג קוריאה הדרומית קוריאה הדרומית |  |  |  |
| מקבילים מדורגים | נינה דרוול בלגיה בלגיה | אנסטסיה איליאנקובה הוועד האולימפי הרוסי הוועד האולימפי הרוסי | סוניסה לי  ארצות הברית ארצות הברית |  |  |  |
| קורה | ג'ואן צ'ן צ'ן הרפובליקה העממית של סין סין | טאנג שיג'ינג הרפובליקה העממית של סין סין | סימון ביילס ארצות הברית ארצות הברית |  |  |  |
| תרגיל קרקע | ג'ייד קארי ארצות הברית ארצות הברית | ונסה פרארי איטליה איטליה | מאי מורקאמי   יפן יפן אנגלינה מלניקובה   הוועד האולימפי הרוסי הוועד האולימפי הרוסי |  |  |  |
אירועים > התעמלות מכשירים > גברים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  מקצוע |   |   |   |  |  |  |
| קרב-רב קבוצתי | הוועד האולימפי הרוסי הוועד האולימפי הרוסי   דניס אבליאזין   דויד בליאבסקי   ארתור דלאלויאן   ניקיטה נגורני | יפן יפן   דייקי האשימוטו   קזומה קאיה  טאקרו קיטאזונו   וטארו טאניגאווה | הרפובליקה העממית של סין  סין   לין צ'אופאן   סון ויי   שיאו ז'ווטנג   דזואו ג'ינגיואן |  |  |  |
| קרב-רב אישי | דייקי האשימוטו   יפן יפן | שיאו ז'ווטנג   הרפובליקה העממית של סין  סין | ניקיטה נגורני   הוועד האולימפי הרוסי הוועד האולימפי הרוסי |  |  |  |

| תרגיל קרקע | ארטיום דולגופיאט   ישראל ישראל | ריידרליי ספאטה   ספרד ספרד | שיאו ז'ווטנג   הרפובליקה העממית של סין  סין |  |  |  |
| סוס סמוכות | מקס ויטלוק   בריטניה בריטניה | לי ג'ה-קאי   טאיפיי הסינית טאיפיי הסינית | קזומה קאיה   יפן יפן |  |  |  |
| טבעות | ליו יאנג הרפובליקה העממית של סין  סין | יואו האו הרפובליקה העממית של סין  סין | אלפטריוס פטרוניאס   יוון יוון |  |  |  |
| קפיצות | שין ג'י-הוואן קוריאה הדרומית קוריאה הדרומית | דניס אבליאזין   הוועד האולימפי הרוסי הוועד האולימפי הרוסי | ארתור דבטיאן ארמניה ארמניה |  |  |  |
| מקבילים | דזואו ג'ינגיואן הרפובליקה העממית של סין  סין | לוקאס דאוזר גרמניה גרמניה | פרהאט אריג'ן טורקיה טורקיה |  |  |  |
| מתח | דייקי האשימוטו יפן יפן | טין סרביץ' קרואטיה קרואטיה | ניקיטה נגורני הוועד האולימפי הרוסי הוועד האולימפי הרוסי |  |  |  |
אירועים > התעמלות אמנותית

| 0 | 1 | 2 | 3 |
| --- | --- | --- | --- |
 מקצוע:  
| קרב רב אישי | לינוי אשרם ישראל ישראל | דינה אוורינה הוועד האולימפי הרוסי הוועד האולימפי הרוסי | אלינה הרנסקו בלארוס בלארוס |
| קרב רב קבוצתי | בולגריה בולגריה  סימונה דיאנקובה  סטפני קיריאקובה  מדלן ראדוקאנובה לאורה טרייטס  אריקה זפירובה | הוועד האולימפי הרוסי הוועד האולימפי הרוסי  אנסטסיה בליזניוק אנסטסיה מקסימובה אנגלינה שקאטובה אנסטסיה טאטארבה אליסה טישצ'נקו | איטליה איטליה  מרטינה צ'נטופנטי אנייזה דוראנטי אלסיה מאורלי דניאלה מוגוריאן מרטינה סנטאנדריאה |
אירועים > טרמפולינה

| 0 | 1 | 2 | 3 |
| --- | --- | --- | --- |
 מקצוע:  
| נשים | ג'ו שוויינג   הרפובליקה העממית של סין  סין | ליו לינגלינג   הרפובליקה העממית של סין  סין | בריוני פייג'   בריטניה בריטניה |
| גברים | איוואן ליטבינוביץ'   בלארוס בלארוס | דונג דונג   הרפובליקה העממית של סין  סין | דילן שמידט   ניו זילנד ניו זילנד |
ישראל בתחרויות ההתעמלות

ישראל שלחה נציגות של 10 מתעמלים לתחרויות ההתעמלות בטוקיו 2020, ולראשונה זכתה במדליות בענף זה כאשר ארטיום דולגופיאט ולינוי אשרם זכו במדליות זהב.
בהתעמלות מכשירים, ייצגו את ישראל שלושה מתעמלים; ארטיום דולגופיאט, אלכס שטילוב וליהיא רז. ארטיום דולגופיאט התחרה בסוס הסמוכות ובתרגיל הקרקע; בסוס הסמוכות דולגופיאט לא העפיל לשלב הגמר, אולם הוא הצליח לעשות זאת בתרגיל הקרקע, שם עלה לגמר מהמקום הראשון במוקדמות, ובגמר סיים במקום הראשון עם ציון של 14.933 וזכה במדליית זהב; המדליה האולימפית הראשונה של ישראל בענף. אלכס שטילוב התחרה בתרגיל הקרקע בלבד אך לא הצליח להעפיל לגמר והמתעמלת ליהיא רז התחרתה בקרב-רב אך לא הצליחה להעפיל לגמר.
בהתעמלות אומנותית, ייצגו את ישראל שבעה מתעמלות; לינוי אשרם וניקול זליקמן בתחרות היחידות, יחד עם אופיר דיין, יאנה קרמרנקו, יוליאנה טלגין, נטלי רייץ וקארין וקסמן בתחרות הקבוצתית. לינוי אשרם העפילה לגמר הקרב-רב מהמקום השלישי במוקדמות, ובגמר סיימה במקום הראשון עם ציון כולל של 107.800 נקודות וזכתה במדליית הזהב; המדליה האולימפית הראשונה של ישראל בהתעמלות אומנותית. ניקול זליקמן העפילה לגמר הקרב-רב מהמקום השביעי במוקדמות, בו גם סיימה בגמר. בתחרות הקבוצתית, נבחרת ישראל התחרתה בקרב-רב הקבוצתי והעפילה לשלב הגמר מהמקום הרביעי במוקדמות. בגמר סיימה הנבחרת במקום השישי, הישג השיא, בו סיימה פעמיים במשחקים האולימפיים בבייג'ינג 2008 ובריו דה ז'ניירו 2016.
ראו גם

התעמלות במשחקים האולימפיים
הערות שוליים

1 2 3  אתר אולימפיאדת טוקיו 2020
ורנר קראפט

| --- | --- |
אין תמונה חופשית
 לידה:  4 במאי 1896 בראונשווייג, הקיסרות הגרמנית 
 פטירה:  14 ביוני 1991 (בגיל 95) ירושלים, ישראל 
 מדינה:  גרמניה, ישראל 
 מקום לימודים:  גימנזיום לייבניץ 
 שפות היצירה:  גרמנית 
 פרסים והוקרה:  פרס הספרות של האקדמיה הבווארית לאמנויות יפות (1966)  פרס זיגמונד פרויד (1971)  מדליית גתה (1982) 
 
ורנר קראפט (בגרמנית: Werner Kraft;‏ 4 במאי 1896 - 14 ביוני 1991) היה ספרן, חוקר ספרות, סופר ומשורר ישראלי בשפה הגרמנית. העביר את רוב שנותיו בירושלים שאליה נמלט מאימי הנאצים.
חייו

קראפט נולד בבראונשוויג שבגרמניה בשנת 1896. כשהיה בן 5 עברה המשפחה להנובר, שבה גדל ובה השלים את לימודיו בגימנסיה על שם לייבניץ. אחר כך פנה ללימודים בברלין, שם הכיר בשנת 1915 את ולטר בנימין וגרשום שלום שאיתם עמד בקשר מתמשך לסירוגין. לאחר שירות צבאי במלחמת העולם הראשונה במחנה לפגועי הלם קרב בקרבת הנובר, המשיך בשנת 1919 את לימודיו בהמבורג ובפרייבורג בתחום הספרות הגרמנית, ספרות השפות הלטיניות ופילוסופיה. בשנת 1920 החל בלימודי ספרנות, בשנת 1922 התחתן ובשנים 1922 עד 1926 עבד בספרייה הלאומית הגרמנית בלייפציג. בשנת 1925 השלים את עבודת הדוקטורט על מוטיב האפיפיורית יוהנה בספרות הגרמנית. בשנת 1928 התקבל למשרת יועץ ב"ספרייה המחוזית המלכותית לשעבר" (כיום ספריית גוטפריד לייבניץ) בעיר ילדותו הנובר, שם התגורר עם אשתו ושני ילדיו. בתקופה זו הכיר גם את אלזה לסקר-שילר.
לאחר עליית הנאצים לשלטון בגרמניה וחקיקת החוק לשיקום שירות המדינה המקצועי, פוטר ממשרתו בשל יהדותו, ולאחר מסע נדודים הגיע בשנת 1934 לירושלים והתגורר ברחוב אלפסי, שבה חי עד מותו בשנת 1991 כסופר, משורר ומסאי בשפה הגרמנית. עד שנת 1955 הועסק קראפט במוסדות ירושלמים שונים כספרן (במכון לתרבות צרפת, ברשות העתיקות, כעורך בהוצאת שוקן ועוד). במהלך שהותו בארץ ישראל המנדטורית, ואחר כך במדינת ישראל, נותר נאמן לתרבות ולשפה הגרמנית ולא התערה מעולם בתרבות העברית שבתוכה ישב. עם חוג ידידיו בירושלים (במיוחד בשכונת רחביה, בה התגורר) ובתל אביב נמנו אינטלקטואלים בולטים כמו מרטין בובר, אלזה לסקר-שילר, אריה לודוויג שטראוס, גרשום שלום ועקיבא ארנסט סימון. שמר על קשר הדוק עם אנשי רוח שונים בכל רחבי אירופה, וכתב במוסף התרבות וספרות של העיתון Neue Zürcher Zeitung. שירתו התפרסמה בכתבי עת אירופיים שונים. לאחר מותה של אלזה לסקר-שילר ערך ופרסם את המחזה האחרון שכתבה בירושלים  "אניואני". בשנת 1987, פרסם 56 מכתבים שכתב לו גרשום שלום.
לאחר שפרסם רומן ניסיוני בשם Der Wirrwarr ("הבלבול"), פרסם קראפט אוטוביוגרפיה בשם Spiegelung der Jugend ("השתקפות הנעורים"). מעבר לכך פרסם בעיקר קובצי שירה.
כחוקר ספרות התמקד בעיקר בגתה - נושא שליווה אותו כל חייו - אך גם בקרל קראוס וביוצרים שונים מהמודרנה הווינאית. פרסם מעל 30 ספרים, ובהם מונוגרפיות שהוקדשו ליצירותיהם של היינריך היינה, רודולף בורכארט, שטפן גאורגה, הוגו פון הופמנסתאל, פרנץ קפקא ואחרים.
קראפט נפטר בירושלים ב-1991, בגיל 95. נקבר בקיבוץ צרעה.
משפחתו

אשתו, אֶרנָה לבית הלה (אחותה של טוני הלה), שלה נישא ב-1922, האריכה חיים אחריו בירושלים עד שנת 1996.
בתו עליזה, ממייסדי קיבוץ צרעה שבמועצה אזורית מטה יהודה, נישאה ליואב תיבון (פפרמן), שכיהן כראש מועצה אזורית גיזו ואחר-כך כסגן ראש מועצה אזורית מטה יהודה (ובנם של ד"ר עמנואל פפרמן, ממייסדי הספרייה הלאומית, וד"ר יוֹלָן אֶדליץ-פֶפֶרמן (Edlitz-Pfefferman), מרצה לכימיה אורגנית באוניברסיטה העברית בירושלים, מהמרצות הראשונות לכימיה באוניברסיטה זו).
בנה, נכדו של קרפט, הוא האלוף נעם תיבון.
בנו של קראפט, שאול קריב, סיים בשנת 1946 את המחזור הראשון של "בית הספר לדיפלומטים" שליד המחלקה המדינית של הסוכנות היהודית, שהכשיר דיפלומטים של המדינה בדרך; בשנת 1949 התחיל לשרת במשרד החוץ ומילא תפקידים בארץ ובחוץ-לארץ והמשיך ברציפות עד שנת 1988 שבה פרש לגמלאות. הוא שירת בוושינגטון, תיאלנד, גוואטמלה וכיהן כשגריר בקובה, פנמה ונפאל. נפטר בשנת 2004.
פרסים

גרמניה מולדתו, שממנה נמלט, העניקה לו החל בשנות השישים כמה פרסים:
פרס האקדמיה הבווארית לאמנויות, 1966
פרס זיגמונד פרויד של האקדמיה הגרמנית לשפה ולספרות בדארמשטט, 1971
דוקטור לשם כבוד של אוניברסיטת פרייבורג, 1975
מדליית גתה, 1982
מדליית וילהלם היינזה של האקדמיה לאמנויות ולמדעים של מיינץ, 1987
מלגה לאמנים של סקסוניה תחתית, 1990
ספריו

בעברית ראה אור רק ספר אחד של קראפט:
מלסינג עד קפקא, תרגם, ערך והקדים מבוא טוביה ריבנר, תל אביב, ספרית פועלים, 1988.
ספריו > מאמרים בעברית

ורנר קראפט, שנה לפטירת אלזה לסקר-שילר, הארץ, 11 בינואר 1946
ורנר קראפט, שיחות עם בובר, למרחב, 2 בדצמבר 1966
לקריאה נוספת

קראפט נזכר לעיתים תכופות בחליפת המכתבים של גרשם שלום וולטר בנימין, חליפת מכתבים 1940-1933, עריכה מדעית פרופ' איטה שדלצקי, תרגום הראל קין, רסלינג, 2008
הערות שוליים

↑  בקרית ספר, הארץ, 15 במאי 1936
↑  זהבה מנדלסון, היטלר בגיא בן הינום, מעריב, 16 בנובמבר 1979
↑  מכתבי גרשום שלום, מעריב, 17 באפריל 1987
↑  Ulrich Breden, Werner Kraft (1896-1991), Bibliothekar und Schriftsteller: Chronologie seines Lebens und Verzeichnis seiner Werke, Hildesheim: A. Lax (Kleine Schriften der Niedersächsischen Landesbibliothek), 1992, p. 30. (בגרמנית)
↑  ביקורת: רפאל יוליוס, מיטב השיר - סתימותו, מעריב, 31 במרץ 1989
| --- | --- |
בקרת זהויות :  NLI: 987007518874605171  BIBSYS: 90234999  BnF: cb12026692f (data)  CiNii: DA01057116  GND: 118566016  ISNI: 0000 0001 2030 3584  LCCN: n81026604  LNB: 000231447  NDL: 00446248  NKC: jx20050805011  NTA: 070187304  SELIBR: 206719  SUDOC: 028429842  VcBA: 495/288947  VIAF: 89636048   WorldCat (עם VIAF): 89636048
זאב ברמן

| --- | --- |

 לידה:  3 בספטמבר 1862 ילגבה, לטביה 
 פטירה:  18 במרץ 1896 (בגיל 33) קהיר, ח'דיוות מצרים 
 
זאב וולף (ואסילי) בן אליעזר (לאזאר) בֶּרמן (בכתיב היידי, שנהג בזמנו: וואָלף בעהרמאן; ברוסית: Василий (Зеев Вольф) Лазаревич Берман, ואסילי לזרייביץ' ברמן;‏ כ באלול תרכ"ב, 3 בספטמבר (על פי הלוח היוליאני: 22 באוגוסט)‏ 1862, מיטאבה, פלך קוּרלנד, רוסיה (לטביה) – ד בניסן תרנ"ו, 18 במרץ (על פי הלוח היוליאני: 6 במרץ)‏ 1896, קהיר) היה סופר ומראשוני חובבי ציון ברוסיה. עורך דין במקצועו.
קורות חיים

ברמן נולד בשנת 1862 בעיר מיטאבה שבפלך קוּרלנד, בצפון-מערב האימפריה הרוסית. אביו אליעזר (לאזאר) ברמן היה מחנך משכיל (ולימים מו"ל ועורך השבועון היהודי-רוסי "רוסקי ייבריי). ב-1861 ייסד אביו בעירו בית ספר יהודי, וב-1864 עבר לבירה סנקט פטרבורג, שם ייסד וניהל את בית הספר היהודי הראשון.
בהיותו נער כבן עשר לקח אביו את יהודה לייב קצנלסון להיות מורה בבית הספר היסודי שלו, וברמן למד אצלו. ואחר-כך קיבל חינוך רוסי בגימנסיה השישית בפטרבורג, וב-1881 סיים בקבלו מדליית כסף.
המשיך ללימודי משפטים באוניברסיטת סנקט פטרבורג, ועם תום לימודיו התבסס בעיר כעורך דין. היה בין מייסדי אגודת חובבי ציון בפטרבורג: אחוות ציון. השתתף בוועידה השנייה של חובבי ציון בדרוסקניק וייסד אגודות ליישוב ארץ ישראל בערים שונות ברחבי האימפריה הרוסית. הוא סבר כי הגירה יהודית היא עניין ראשי שצריך להעסיק את יהדות רוסיה, ולפיכך תמך בפעולותיו של הברון הירש בעידוד ההגירה ההמונית של יהודים מרוסיה, שבה ראה חלק מתוכנית ליישוב ארץ ישראל. היה מזכיר של יק"א. עזר לחברי ביל"ו להיאחז בארץ ישראל, כמו כן פעל לייסוד הוועד האודסאי. הוציא שתי חוברות ברוסית לשם הפצת הרעיון של חיבת ציון: "פלשתינה" (Палестина;‏ 1884; עם אקים וולינסקי) ו-"ציון" (Сионъ;‏ 1892). כן פעל לכינון הספרייה חברת מרבי השכלה בישראל בפטרבורג.
ב-1894 חלה בשחפת, ונסע להתרפא במצרים. נפטר בקהיר באביב 1896, בגיל 33. נקבר במצרים. הותיר אישה.
לקריאה נוספת

אריה רפאלי (צנציפר), פעמי הגאולה: ספר הציונות הרוסית מראשית "חיבת ציון" עד מהפכת 1917, תל אביב: נ’ טברסקי, תשי"ב-1951, עמ' 28.
לוח אחיאסף, תרנ"ז, עמ' 220-221.
הערות שוליים

↑  ד"ר ל. קאצענעלסאן, ציון לנפש: זאב בן אליעזר בעהרמאן זכרו לברכה, המליץ, 16 באפריל 1896.
↑  מעשים בכל יום: בקהל יהודי רוסיא: ס"ט פטרבורג: אותות יקר, המליץ, טור 2, 28 ביוני 1881.
↑  בעיר המלוכה, המליץ, 29 בינואר 1901.
| --- | --- |
בקרת זהויות :  VIAF: 311795192   WorldCat (עם VIAF): 311795192
וואנגום-סונג

וואנגום-סונג (קוריאנית: 왕검성) הייתה עיר הבירה של גוג'וסון בין השנים 194 עד 108 לפני הספירה. היא ידועה גם כוואנגהום-סונג (קוריאנית: 왕검성; 王險城).
דעות סותרות בדבר מיקומה

תיאוריה אחת טוענת שהבירה הייתה סביב העיר המודרנית פיונגיאנג בהתבסס על הרישומים של הסאמגוק יוסה והסאמגוק יאגי. כמה מקורות דרום קוריאנים טוענים שהוא ממוקם איפשהו סביב ליאודונג (אנ') (סין הנוכחית).
ביאורים

↑  בסאמגוק יוסה כתוב שבספר ווי (אנ') כתוב שדנגון קבע את בירת ממלכתו באסדאל (אנ'), וגם מצוטט שם מספר היסטוריה אבוד בשם גוגי (古記) שדנגון בחר בפיונגיאנג כבירת האומה.
הערות שוליים

↑  왕검성 (王儉城) (בקוריאנית). אנציקלופדיה של התרבות הקוריאנית (אנ')
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
התקנת תוכנה

התקנה של תוכנית מחשב (תוכנה רגילה, מנהל התקן או תוסף) היא פעולה להכנת תוכנת מחשב להרצה. מכיוון שהפעולה משתנה מתוכנה לתוכנה וממחשב למחשב, מצורף בדרך כלל לתוכנות (כולל מערכות הפעלה) קובץ התקנה – תוכנה המבצעת את כל הנדרש להתקנה.
מבט כללי

הדרך להפעיל תוכנה משתנה מסוג תוכנה לאחרת. יש תוכנות בהן כל שנדרש הוא להעתיקן לתיקיה במחשב ולהריצן (לפעמים מדובר בתיקייה מסוימת), ולעומתן קיימות אחרות אשר הן בלתי שמישות קודם תהליך התקנה.
פעולות מצויות העשויות להתבצע כחלק מתהליך התקנה הן:
וידוא שנתוני החומרה, מערכת ההפעלה והרכיבים בה עונים לדרישות המערכת המינימליות של התוכנה.
בדיקת הימצאות גרסאות אחרות של התוכנה במערכת.
יצירת תוכניות עדכון ותיקיות הנדרשות לתוכנה.
יצירת מידע הגדרות, כגון קובצי הגדרות, רשומות נחוצות ב-Registry (במערכות ההפעלה חלונות) ומשתני מערכת.
הפיכת התוכנה לנגישה למשתמש לדוגמה באמצעות יצירת קיצורי דרך וסימניות.
הגדרת רכיבים הרצים אוטומטית כרקע לתוכנה כגון דיימונים במערכות לינוקס ושירותי חלונות.
הסדרת נושאים הקשורים לרישיון השימוש בתוכנה.
הכרח

כפי שצוין, לא כל התוכנות דורשות התקנה. הדבר נפוץ במיוחד בתוכניות של מערכות ההפעלה DOS, ‏Mac OS, ‏Atari TOS ו-AmigaOS. ישנן גם תוכנות שלאחר התקנה בודדת הן יהפכו לניידות וברות העתקה ושימוש כפי שהן.
ככל שסביבות המחשוב הפכו למורכבות יותר, ודיסקים קשיחים החליפו את כונני התקליטונים, הצורך בתוכנית התקנה עלה מאליו.
כיום תוכנות אשר אינן צריכות התקנה ופועלות מיד על מגוון מחשבים, נקראות תוכנות ניידות. בדומה להן קיימות מערכות הפעלה אשר אינן צריכות התקנה ועולות הישר מהתקן אתחול כגון DVD,‏ CD, או החסן נייד. דוגמאות לכך הן המערכות AmigaOS 4.0, הפצות שונות של לינוקס, MorphOS ו-Mac OS מגרסה 1.0 עד 9.0. בנוסף יישומי ווב הרצים מתוך הדפדפן אינם דורשים התקנה.
סוגים > התקנה בהשתתפות המשתמש

תצורת התקנה זו נפוצה בעיקר בתוכנות המתאימות למערכות ההפעלה חלונות. במהלך ההתקנה נדרש המשתמש להשתתף בבחירות הנוגעות להתקנה כגון האם הוא מסכים לרישיון התוכנה, בחירת מיקום לקובצי התוכנה, מתן סיסמה לבדיקת חוקיות התוכנה, וכן להפעלתה בהמשך. בסביבות גרפיות מצוי שתוכניות ההתקנה פועלות באמצעות אשף התקנה. במקרים רבים אשף ההתקנה עשוי להקל על פתרון שגיאות במהלך ההתקנה, לדוגמה אם נתיב מיקום שהוצע על ידי המשתמש להתקנת התוכנה לא מכיל מספיק מקום להתקנה, יציע האשף למשתמש לבחור מקום חילופי.
השתתפות נוספת בתהליך ההתקנה יכולה להיות באמצעות פקודות דרך ממשק שורת פקודה. דרך נוספת היא שינוי קובצי הגדרות המכילים פרמטרים למילוי ושינוי על ידי המשתמש, הדבור קיים במערכת ההפעלה Windows XP, ורוב הפצות הלינוקס.
סוגים > התקנה שקטה

התקנה שקטה היא התקנה ללא כל תצוגה גרפית או תקשורת עם המשתמש. כל ההתקנות השקטות הן ללא השתתפות המשתמש (ראו להלן) אך לא כל ההתקנות ללא השתתפות המשתמש הן בהכרח שקטות. סיבה להתקנת מסוג זה יכולה להיות נוחיות המשתמש. נוזקות עשויות אף הן להשתמש בצורת התקנה זו כדי למנוע מהמשתמש את עצם הידיעה על התקנתן.
סוגים > התקנה ללא השתתפות המשתמש

התקנה זו היא ללא כל התערבות מצד המשתמש במהלך ההתקנה ולפעמים אף ללא כל חיווי חזותי על ההתקנה (ראו לעיל התקנה שקטה). סיבה נפוצה ליצירת תוכניות התקנה מסוג זה היא במצב בו יש להתקין את התוכנית במספר מחשבים רב או באופן אוטומטי (ראו להלן "התקנה מתוזמנת או אוטומטית").
בהתקנה מסוג זה המשתמש לא נדרש לספק כלום, או שכבר סיפק את המידע הדרוש בטרם החלה תוכנית ההתקנה.
החיסרון בהתקנה מסוג זה הוא חוסר היכולת מצד המשתמש לתקן שגיאות ואפילו פשוטות בתהליך ההתקנה, לדוגמה במקרה שהתקן ההתקנה לקוי, לא יוכל המשתמש להחליפו באחר לפעמים בהתקנה מסוג זה תיאור או קוד שגיאה הקורים במהלך ההתקנה נכתבים בקובץ יומן לבחינה לאחר ההתקנה.
סוגים > התקנה מתוזמנת או אוטומטית

התקנה המתחילה בזמן קבוע או בעת התקיימות תנאי המוגדר מראש, בניגוד להתקנה המתחילה בעת פקודה מפורשת של המשתמש. לדוגמה מנהל מערכת הרוצה להתקין גרסה חדשה יותר של תוכנית מבלי להפריע לעבודה הסדירה יכול לתזמן את ההתקנה לזמן בו התוכנה הישנה אינה פעילה ממילא. מערכות הפעלה מסוימות מתקינות מנהלי התקנים אוטומטית בעת חיבורם למחשב. נוזקות עשויות גם הם להשתמש בהתקנה אוטומטית, לדוגמה הנוזקה קונפיקר מתקינה את עצמה אוטומטית בעת חיבור למחשב התקן המאפשר כתיבה עליו.
סוגים > התקנה נקייה

התקנה נקייה פירושה התקנה תוך הסרת כל הגרסאות הקודמות או שאריות מהן העשויים להפריע לתהליך ההתקנה. הדבר שימושי בפרט במצב של התקנת מערכת הפעלה, אז יש המפרמטים ראשית את המחיצה המיועדת, ורק אז מתקינים. התקנה שאינה נקייה עלולה במצבים רבים יותר להיכשל, או להאריך את משך זמן ההתקנה.
תוכנית התקנה

תוכנית התקנה היא תוכנה המצורפת לתוכנה אחרת שאינה בת הרצה במצבה הראשוני, ואחראית על התקנתה. ישנן תוכנות התקנה המתאימות לתוכנה מסוימת אליה הן נכתבו, וישנן המתקינות תוכן של חבילת תוכנה. תוכנה זו נקראת מערכת ניהול חבילות.
ההבדלים בן תוכנית התקנה למערכת ניהול חבילות הם:
| תוכנית התקנה | מערכת ניהול חבילות |
| --- | --- |
כל תוכנה באה עם תוכנית התקנה משלה: באה בדרך כלל יחד עם מערכת ההפעלה
מסדרת את צרכיה לבד, על מיוחד לכל תוכנה ותוכה: משתמשת במסד נתונים אחד לכל ההתקנות והתוכנות
פועלת רק עם המוצר איתו היא באה: יכולה לנהל את כל החבילות במערכת
מגיעה מספקים מרובים בהתאם לתכונות: מגיעה מספק אחד
בעלת פורמטי התקנה מרובים: בעלת פורמט התקנה אחד
ליצירת קובץ התקנה ניתן להשתמש בתוכנה Inno Setup.
תוכנית התקנה > Bootstrapper

לפעמים תוך כדי התקנה נדרש עדכון לתוכנית ההתקנה או למנהל החבילות. התהליך ההופך דבר זה לאפשרי נקרא: Bootstrapping. התבנית המקובלת לכך היא שימוש בקובץ הרצה קטן, המעדכן את תוכנית ההתקנה ומפעיל בסוף את תוכנית ההתקנה המעודכנת. הקובץ הקטן נקרא bootstrapper. לפעמים הקובץ מבצע פעולות נוספות בזמן העדכון.
תוכנית התקנה > תוכניות נפוצות

תוכניות התקנה חוצות פלטפורמה המסוגלות להתקין תוכנות על מערכות ההפעלה של חלונות, לינוקס ו-Mac OS הן InstallAnywhere,‏ JExpress, ‏ InstallBuilder,‏ ו-Install4J.
תוכנת התקנה ל-Microsoft Windows היא Windows Installer, והיא רכיב הנכלל במערכת ההפעלה.
תוכנות צד שלישי מסחריות נוספות הן InstallShield,‏ Advanced Installer,‏InstallAware,‏ Wise Installation Studio, ‏SetupBuilder,, ‏ Installer VISE,‏ MSI Studio, ‏Actual Installer,‏ Smart Install Maker‏ MSI Factory ו-Setup Factory,‏ Visual Installer, ‏ Centurion Setup ‏ Paquet Builder‏,.
תוכנות חינמיות להתקנה על חלונות הן NSIS,‏ IzPack,‏ Clickteam,‏ InnoSetup,‏ InstallSimple ו-WiX.
במערכת ההפעלה "Mac OS X", קיימת מערכת ניהול חבילות ייעודית, ובנוסף כוללת המערכת יישום עדכונים נפרד, אך זה מספק עדכונים רק לתוכנות מתוצרת Apple ועדכוני מערכת. המערכת נקראת Mac App Store והיא חולקת מאפיינים רבים דומים עם מערכת App Store המיועדת להתקנים בעלי מערכת הפעלה iOS
תוכנות מסחריות נוספות ל־"Mac OS X" הן Installer VISE‏ ו-InstallerMaker.
ראו גם

תקליטור אתחול
הערות שוליים

↑  EULA
↑  למעט עם ינסה להתקינו מראש על ההתקן התקין
↑  של חלונות מכניסה רשומות נחוצות ב-registry
↑  אין הדבר תקף כשיש מספר מנהלי חבילות
↑  חברת Flexera Software
↑  חברת DeNova
↑  How to Trade Directly with 154 Cryptocurrency Exchanges in One App | DeNova, denova.com
↑  חברת BitRock Inc
↑  ej-technologies
↑  ej-technologies - Java APM, Java Profiler, Java Installer Builder, www.ej-technologies.com
↑  Free Windows Installer - MSI Installer Tool, www.advancedinstaller.com (באנגלית)
↑  Windows Installer - InstallAware, www.installaware.com
↑  Software Installation Solutions | SetupBuilder | Software Installations, www.setupbuilder.com
↑  Actual Installer - Free Software Installer Tool for Windows, www.actualinstaller.com
↑  Smart Install Maker - Custom setup files made easy, www.sminstall.com
↑  Centurion Setup, Gammadyne Corporation (באנגלית)
↑  Paquet Builder, Installer Software and 7z Self-Extracting Archive Tool for File and Software Distribution, www.installpackbuilder.com (באנגלית)
| --- | --- |
בקרת זהויות :  GND: 4388841-0